MUNICIPIUL  TIMISOARA                                                                             APROBAT

DIRECŢIA URBANISM

SERVICIU BANCA DE DATE URBANĂ ŞI CADASTRU                                         PRIMAR
SC2013 -  16980       / 13.06.2013                                                                  NICOLAE ROBU
R E F E R A T

pentru aprobarea trecerii din proprietatea Statului Român în proprietatea privată a Municipiului Timişoara a terenurilor din Anexa 1


Având în vedere solicitările privind vânzarea terenurilor aferente imobilelor construcţii dobândite conform Legii 112/1995, precum şi prevederile HCL275/2009, modificată prin HCL169/2012, Direcţia Urbanism– Serviciul Banca de Date Urbană şi Cadastru a identificat terenurile din Anexa 1 proprietatea Statului Român, situate în intravilanul Municipiului Timişoara, aferente construcţiilor dobândite conform Legii 112/1995.
În conformitate cu prevederile Legii 18/1991, alin.(1), terenurile aflate în proprietatea statului, situate în intravilanul localităţilor şi care sunt în administrarea primăriilor, trec în proprietatea municipiilor.


Imobilele respective nu fac obiectul unor litigii pe rol sau a unor dosare nesoluţionate de revendicare în baza Legii nr.18/1991, a Legii nr.1/2000, a Legii nr. 10 /2001, O.U.G.94/2000, O.U.G.83/1999 şi a Legii nr. 247 /2005. 

Menţionăm că terenurile din Anexa 1 nu au fost cuprinse în domeniul public al Municipiului Timişoara atestat prin H.G.977/2002, H.G. nr.1016/2005, H.G.849/2009 şi H.G.1097/2011. Din analiza extraselor de carte funciară coroborat cu dispoziţiile anexei la Legea 213/1998, privind proprietatea publică şi regimul juridic al acesteia, rezultă că terenurile  respective nu sunt de natură a constitui domeniu public al statului, al judeţului sau al municipiului.
Propunem emiterea unei hotărâri a Consiliului Local prin care se aprobă trecerea în  domeniul privat al Municipiului Timişoara a terenurilor din Anexa 1 care face parte integrantă din proiectul de hotărâre şi radierea poziţiilor din coloana nr.1 - Anexa 1, înscrise în anexele la  HCL109/2012, HCL220/2012 privind completarea inventarului bunurilor care alcătuiesc domeniul public al Municipiului Timişoara.

